Final Piala Jagat FIFA 1930

Final Piala Jagat FIFA 1930 punika laga wimbakara sépakbola sané ngasilang jayanti pardana Piala Jagat FIFA 1930. Uruguay miwah Argéntina ngarebutang napi sané kanikayang "laga ulang" saking laga medali mas Olimpiade 1928, sané kamenangang Uruguay sesampun laga ulang.

Final kamainang ring Éstadio Cénténario ring Montevidéo, Uruguay, tanggal 30 Juli, rahina Buda. Punika satunggil wantah saking kalih Final Piala Jagat sané malaga ring rahina siosan rahina Redité, sané siosan punika Final Piala Jagat FIFA 1966, sané malaga ring rahina Saniscara. Tan sadia mataki-taki antuk laga punika krana tim sira sané pacang ngicénin bola laga. FIFA ngambil antuk kompromi, pinaka Argéntina pacang ngicénin bola antuk babak kapertama, miwah Uruguay antuk babak kakalih.

Lawang stadion kabuka saking jam kutus semengan, nem jam sadurung kick-off, miwah ring tengainé lapangan sampun bek, resmi karauhin 93,000 pamiarsa. Uruguay maasil "ngapertahanang" papolihan medali mas Olimpiade 4-2, mawali saking défisit 2-1 ring babak kapertama. 

Pelatih Uruguay Alberto Suppici mayusa 31 ri kala punika, taler kantun megang rékor manados pelatih pinih anom saking tim jayanti Piala Jagat FIFA. Présidén FIFA, Jules Rimet, ngapersembahang Uruguay antuk Piala Jagat, sané salanturné kaaranin saking parab ipun. Rahina selanturné kanikayang rahina perai nasional ring Uruguay.  Ring Buenos Aires, massa nyabatin watu nuju konsulat Uruguay.

Pemain ungkur urip sané wénten ring final punika panyerang Argéntina Francisco Varallo, sané padem ring 30 Agustus 2010 ring yusa 100 warsa. Pemain ungkur Uruguay punika Érnésto Maschéroni, sané padem tanggal 3 Juli 1984 ring yusa 76 warsa.

Laga

Ringkesan
Sesampun 12 menit, Pablo Dorado makta tuan umah ngamanggalain, sadurung pamain kampid Argéntina Carlos Peucelle ngamatengah skor 8 menit selanturné, antuk ngegol kiper Enrique Ballestrero nganggén tendangan kuat. Ring menit ke-37, pangripta gol pinih akéh wimbakara Guillermo Stábile ngicain Argentina kaunggulan 2-1 sadurung pupyt babak kapertama. Uruguay ngamatehang skor 12 menit saking pangawit babak kakalih saking gol olih Pedro Cea, miwah mawali ngamanggalain antuk gol Santos Iriarte ring menit ka-68. Antuk siki menit masisa, Héctor Castro makta Uruguay manggala 4–2, ngunci jayanti ring Piala Jagat pardana.

Detail

|valign="top"|
|valign="top" width="50%"|

|}

Cingak taler
 Pasaingan sépakbola Argentina–Uruguay

Pustaka

Pranala jaba

 Final Piala Jagat FIFA 1930 fifa.com

Final
Kategori:Final Piala Jagat FIFA